albedoskall
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Frukt - planteanatomi
Albedoskall er den indre, hvite og svampete delen av skallet til sitrusfrukter, slik som appelsin, sitron, pomerans og kumquat. Albedoskall blir brukt i pektinindustrien.
Sitrusfrukter er en spesiell form for bær kalt hesperidium. Fruktveggen har tre lag. Det ytre laget, eksokarp, er læraktig og inneholder mye eterisk olje. Det midtre laget, mesokarp, er albedoskallet. Den indre delen, endokarp, er den saftige delen av frukten (båtene), som frøene ligger inni.Albedo betyr «hvithet» på latin. Den ytre delen av skallet hos sitrusfrukter kalles med et tilsvarende begrep flavedo, som betyr «gulhet» på latin. Les mer i Store norske leksikon bær frukttyper frukt fruktknute fruktblad fruktemne